Nyeste Skilderie af Kiøbenhavn, 1823-01-18
Den 26de Juli f. A. døde den hos os bekjendte v. Ramdohr i Neapel, som Kgl. preussisk Kammerherre, Geheime-Legationsraad, overordentlig Gesandt og befuldmægtiget Minister ved det derværende Hof. For os Danske er han ikke historisk umærkelig. Som en ung Mand kom han til Kjøbenhavn i Aaret 1790, og anstillede især Betragtninger over de skjønne Konster; men ikke uforberedet, thi han havde allerede i Forveien været i Jtalien og Frankrig, lagt sig med Flid efter at studere de skjønne Konsters Theorie og Historie, og endog selv malet noget. Han opholdt sig, i adskillige Maaneder i Kjøbenhavn, hvor han havde Beslægtede, og fandt ved sine Familieforbindelser god Leilighed til at faae Adgang til alle Hovedstadens Konstskatte. J Aaret 1792, udgav han Frugterne af denne Reise under Titel: Studien zur Kenntnitz der schönen Natur, der schönen Kunste, der Sitten und der Staatsverfassung auf einer Reise nach Dännemark, Ister Theil. Fortalen, til Bogen er meget mærkelig. Jeg har vel, siger han deri, kun kunne tilbringe fire Maaneder, paa min Reise; men jeg blev i Kjøbenhavn, ved de Slægtninger, jeg havde der, sat i meget gunstige Forhold til at indhente tilforladelige Efterretninger og gjøre egne bemærkninger. - Jeg har mødt den høfligste Modtagelse i Danmark; jeg vilde være det utaknemmeligste Menneske af Verden, dersom jeg, ved Bekjendtgjørelsen af disse Efterretninger, gjorde mig skyldig i en Discretion. Men jeg haaber, at Sligt ikke skal forekastes dette Værk. Af det, der blev mig meddeelt, leverer jeg intet uden det, som er givet mig med udtrykkelig Tilladelse dertil. Naar de Domme, jeg fælder, stundom indeholde Dadel, saa maa man overveie, at ikke enhver Dadel er en Jndiscretion. Kun den fortjener at kaldes saaledes, der forbittrer, uden at være til mindste Nytte for den, som den rammer, og uden nogen betydelig for den, der kunde speile sig deri. Men naar man indrømmer et Land, en Nation meget Godt i det Hele, og kun finder noget at forbedre, som endnu virkeligen er at forbedre, naar man kun stiler sin Daddel paa det Hele, paa Menneskene i Gjennemsnit, og lader de enkelte Undtagelser vederfares Ret, naar man altid ledes af den ædle Hensigt, ved bemærkningen over det Feilagtige at bringe Konst og Videnskab i Almindelighed videre. at gjøre ikke allene Landets Jndbyggere, men ogsaa de tilgrændsende Lande opmærksomme paa visse Mangler, som de have tilfælles med hine; saa synes mig var en frimodig Dom den skjønneste Prydelse for en Bog af det Slags, hvortil den nærværende hører. - Hvo altsaa af Fremmede udenfor Danmark søger at kildre sin Nationalstolthed, i det han venter at finde her en rig Samling af Anecdoter til den danske Nations Nedsættelse, han læse mig ei; thi for ham er Bogen ikke skreven. - Hvo af Danmarks Jndbyggere der søger at kildre sin Nationalstolthed, i det han haaber, jeg vil istemme den flaue og smigrende Tone af Forfatteren til Lettres sur leDannemare, han læse mig ei, for ham er Bogen ikke skreven. - Men den, som uden at være Dansk, læser disse Studier, for at lære at kjende det Mærkværdige og Gode, der siges og berettes, om et fremmed Land, og hielpe at anvende og udbrede det i hans Fædreland, eller ved advarende Exempler at blive opmærksom paa fælles Mangler; hvo, naar han er Dansk, der læser disse Studier, for, ved Sammenligningen af en Reisendes Anskuelsesmaade med sin egen, at finde ny Anledning til upartisk at tænke over sit Fædrelands Fortrin og Mangler - begge disse ere mine Mænd, for dem allene har jeg skrevet. Man skulde tro, at en saa aabenhiertig Erklæring vilde gjort enhver Critik vaabenløs. Men dette var langt fra ikke Tilfældet. Ramdohr udgav just sin Bog i en Tidspunkt, da en heftig Kamp mellem Jndfødsret og Uindfødsret gjærede; da enkelte Tydske, ved deres fremfusende, vindige Væsen og ubetingede Ringeagt for alt Dansk, havde vakt en besynderlig Nationalanimositet, kort sagt, i den saakaldte Tydskhedsperiode, da Løsenet fra adskillige Sider var: "al vor Fortræd er Tydsk. Med hvilken Jver man i de Tider forfegtede Jndfødsretten, beviser følgende Anecdot.